als_Latn dik_Latn sag_Latn
Samsung njoftoi sot se do të ndihmojë Kombet e Bashkuara për të luftuar virusin Ebola duke dhuruar 3000 telefona inteligjentë Android ( me vlerë rreth 1 milionë dollarë).
Pajisjet e dhuruara pranë Qendrës së Fondacioneve për Kontrollin e Sëmundjeve do të përdoren në Guine, Liberi dhe Sierra Leone, tri shtete afrikane që po përballen me sëmundjen vdekjeprurëse, Ebola.
Të gjithë telefonat inteligjentë që do të dhurohen, do të jenë modele të Galaxy S3 Neo. Telefoni inteligjent Galaxy S3 Neo (që mund ta shihni në foton e mësipërme) është një version i përditësuar i Galaxy S3, që është prezantuar në vitin 2012. Edhe pse nuk ofron veçoritë më të mira, është akoma një pajisje e mirë. Stafi mjekësor do të ketë mundësi të përdorë këta telefona inteligjentë dhe aplikacionin Smart Health Pro për të mbledhur të dhëna mjekësore, ndërsa pacientët do t’i përdorin për të kontaktuar familjarët e tyre.
Samsung do të ofrojë gjithashtu mbështetje financiare për të blerë pajisje që do të ndihmojnë në luftën kundër sëmundjes Ebola, si dhe do të prezantojë një shërbim për mesazhe vetëm për këtë rast (për momentin vetëm në Afrikën e Jugut).
(Herë të lexuara: 176)
als_Latn als_Latn als_Latn als_Latn als_Latn